**NÉV: JEGY:**

**EHA KÓD: ELFOGADÓ TANÁR:**

**SZÁMÍTÓGÉP SZÁMA:**

Az alábbi feladatok megoldásához az előadáson bevezetett osztálykönyvtárat kell használnia. Az osztály-sablonok kódja megtalálható a <http://people.inf.elte.hu/gt/oaf/lib.zip> állományban. A megoldásokat az előadáson látott módon tevékenység objektumokkal kell megvalósítani, amelyeknek osztálya vagy az öt programozási tétel (Summation, Counting, Selection, LinSearch, MaxSearch) osztálysablonjának valamelyikéből származik, vagy az általános felsoroló (Enumerator) osztálysablonból. Nem definiálhatja felül a Run(), Do(), LoopCond() metódusokat, az Init()-et is csak akkor, ha a Summation osztályból származtat! A saját kódban nem szerepelhet ifstream típusú objektum, helyette használja a szekvenciális inputfájl felsoroló osztály-sablonját (SeqInFileEnumerator), és kezelje le annak OPEN\_ERROR kivételét! A saját kódban egyáltalán ne szerepeljen ciklus. Nem használhat rekurzív függvényhívást! A bemeneti adatokat tartalmazó szöveges állományokról feltételezzük, hogy helyesen vannak kitöltve, csak a létezésüket kell ellenőrizni.

Oldja meg az alábbi feladatokat sorban egymás után!

***1. feladat:*** Egy szöveges állomány minden sorában egy-egy szót helyeztünk el. Keressük meg az első olyan szót, amely előtt közvetlenül ugyanolyan kezdőbetűjű szó áll!

***2. feladat:*** Egy szöveges állomány minden sorában egy-egy szót helyeztünk el. Számolja meg, hány olyan szó van, amely előtt közvetlenül ugyanolyan kezdőbetűjű szó áll, de csak az állomány elején szereplő azon szavak között, amelyek ábécé szerint növekvő sorrendben állnak!

***3. feladat:*** Egy szöveges állomány minden sorában egy-egy szót helyeztünk el az ábécé szerint monoton növekedő sorrendben. Hány olyan szó van az állományban, amely legalább háromszor előfordul?

***4. feladat:*** Két szöveges állomány minden sorában egy-egy szót helyeztünk el az ábécé szerint monoton növekedő sorrendben. Melyik szó fordul elő összességében a legtöbbször és hányszor?

***Értékelés:***

**2** – ha az 1. feladatot megoldja.

**3** – ha az 1. és 2. feladatot megoldja.

**4** – ha az 1., 2. és 3. feladatot megoldja.

**5** – ha az összes feladatot megoldja.

Miután a programját bemutatta és azt elfogadták, töltse fel Neptun-kód.zip formában a [\\inf.elte.hu\dfs\zh\OAF](file:///\\inf.elte.hu\dfs\zh\OAF) helyre.