**NÉV: JEGY:**

**EHA KÓD: ELFOGADÓ TANÁR:**

**SZÁMÍTÓGÉP SZÁMA:**

Az alábbi feladatok megoldásához az előadáson bevezetett osztálykönyvtárat kell használnia. Az osztály-sablonok kódja megtalálható a <http://people.inf.elte.hu/gt/oaf/lib.zip> állományban. A megoldásokat az előadáson látott módon tevékenység objektumokkal kell megvalósítani, amelyeknek osztálya vagy az öt programozási tétel (Summation, Counting, Selection, LinSearch, MaxSearch) osztálysablonjának valamelyikéből származik, vagy az általános felsoroló (Enumerator> osztálysablonból. Nem definiálhatja felül a Run(), Do(), LoopCond() metódusokat, az Init()-et is csak akkor, ha a Summation osztályból származtat! A saját kódban nem szerepelhet ifstream típusú objektum, helyette használja a szekvenciális inputfájl felsoroló osztály-sablonját (SeqInFileEnumerator), és kezelje le annak OPEN\_ERROR kivételét! A saját kódban egyáltalán ne szerepeljen ciklus és csak összefuttató felsoroló Next() műveletében használhat rekurzív függvényhívást.

***2-esért:*** Egy raktár árukészletét egy szöveges állományban tartják nyilván. Az áruk adatai (azonosító-mennyiség pár egy szóközzal elválasztva) soronként helyezkednek el. Az azonosító 8 számjegyből áll, a mennyiség egy nem negatív egész szám. A sorok azonosító szerint szigorúan növekvően vannak rendezve. Egy másik szöveges állomány az adott napi összesített árumozgásokat tartalmazza. Minden árumozgás külön sorban található azonosító-mennyiség pár formájában. Az azonosító 8 számjegyből áll, a mennyiség egy egész szám (aznapi ki- és bevételek eredője, amely negatív is lehet) egy szóközzel elválasztva. A sorok azonosító szerint szigorúan növekvően vannak rendezve. Az állományok itt meghatározott formája garantált. Állítsa elő az adott napi mozgatásokkal aktualizált nyilvántartást egy új szöveges állományban a fenti formai követelményeknek megfelelően! A program adjon hibajelzést, de ne álljon le, ha nem létező áru ki- vagy bevételével találkozik; illetve ha egy áru raktárkészlete a mozgatás hatására negatív értékre csökkenne (ilyenkor az új nyilvántartás az eredeti mennyiséget tartalmazza)!

***3-asért:*** Módosítsuk az előző feladatot úgy, hogy az adott napi árumozgásokat tartalmazó állomány nem egyértelmű azonosító szerint, csak növekvően rendezett!

***5-esért:*** Módosítsuk az előző feladatot úgy, hogy az adott napi árumozgásokat tartalmazó állomány meglevő áru leselejtezését (törlését) is tartalmazhatja. Erre a mennyiségnek a – normális esetben nem előforduló – értéke, a -1000000 utal. Feltehetjük, hogy ha ugyanarra az árura a mozgásokon kívül leselejtezés is vonatkozik, akkor a leselejtezést jelző sor a mozgásokat tartalmazó sorok előtt található az állományban.

***Feltöltés*** (ha a programját elfogadták): Az **smb://nas1.inf.elte.hu**-ra való bejelentkezés és a saját azonosító/kulcsszó megadása után forrásprogramját EHAKÓD.zip formában a **zh\oaf** könyvtárba tegye be.